Iepirkumu komisijas 2026. gada 2. jūlija sēdē

apstiprinātās atbildes uz jautājumiem par atklāta konkursa “Ulbrokas sporta kompleksa projektēšana un būvdarbi”, identifikācijas Nr. RNP 2026/53 (turpmāk – atklāts konkurss) nolikumu
	Nr.p.k.
	Pretendenta jautājums
	Atbilde

	1.
	Saskaņā ar iepirkuma dokumentāciju iepirkuma priekšmets paredz arī II kārtu -Ulbrokas sporta kompleksa piebūves projektēšanu un būvdarbus un III kārtu - multifunkcionālas zāles izveides projektēšanu.

Lūdzam Pasūtītāju precizēt, kādi ir provizoriskie platību rādītāji II un III kārtai, t.sk.:

1. II kārtas jaunās piebūves orientējošā kopējā platība/apbūves laukums;

2. III kārtas multifunkcionālās zāles orientējošā kopējā platība/apbūves laukums;

3. ja iespējams, arī orientējošais būvtilpums vai paredzamais funkcionālais telpu apjoms.

Šobrīd no tehniskās specifikācijas nav viennozīmīgi saprotams II un III kārtas paredzamais apjoms m², savukārt šī informācija ir būtiska, lai pretendenti varētu objektīvi sagatavot finanšu piedāvājumu, projektēšanas un būvdarbu izmaksu aprēķinu, kā arī nodrošināt salīdzināmu piedāvājumu iesniegšanu.

Ja Pasūtītājs šādus orientējošus platību rādītājus nav paredzējis, lūdzam skaidrot, pēc kādiem pieņēmumiem pretendentiem jāaprēķina II un III kārtas projektēšanas un būvdarbu izmaksas.


	Informējam, ka II un III kārtā ir paredzēta projektēšana un autoruzraudzība un iepirkuma dokumentācijā nav noteikta konkrēta projektējamo piebūvju platība, jo tā nosakāma projektēšanas gaitā, ievērojot Pasūtītāja funkcionālās prasības, spēkā esošo normatīvo aktu prasības, teritorijas iespējas, tehniskos noteikumus un ekonomiski pamatotus risinājumus.

- II projektēšanas kārtā bērnu baseinu zona paredzama orientējoši līdz 25 bērnu vienlaicīgai uzturēšanai.

- Savukārt ēkas otrajā stāvā paredzams cīņas / treniņu zāles risinājums grupām orientējoši līdz 30 personām vienlaicīgi.
III projektēšanas un būvniecības kārtā paredzama daudzfunkcionālas sporta zāles piebūve, kas paredzēta sporta nodarbībām, treniņu procesam un izglītības iestādes vajadzībām.

- Orientējošā kapacitāte – līdz 30–50 lietotājiem vienlaicīgi (precizējama projektēšanas gaitā), paredzot iespēju nodrošināt zāles izmantošanu dažādiem sporta veidiem atbilstoši Pasūtītāja vajadzībām.

- Projektā jāparedz ģērbtuves, sanitārie mezgli, dušas telpas, nepieciešamās palīgtelpas un inženiertehniskie risinājumi atbilstoši normatīvo aktu prasībām.

- Precīzie telpu platību, plānojuma, augstuma un funkcionālo risinājumu parametri nosakāmi projektēšanas gaitā.



	2.
	Lūdzu pagarināt piedāvājuma iesniegšanas termiņu līdz 22.08.
	Informējam, ka piedāvājumu iesniegšanas termiņš ir 08.07.2026.


Šis dokuments ir parakstīts ar drošu elektronisko parakstu un satur laika zīmogu

